બહુધા એવું જોવા મળતું હોય છે કે લોકો જનસામાન્ય પોતાની શક્તિરૂપી સંપત્તિનો ખૂબ બગાડ કરતા રહે છે. આવી સ્થિતિમાં એ જરૂરી બની જાય છે કે જીવનમાં લક્ષ્ય નિશ્ચિત કરો. એકવાર આ લક્ષ્યનું નિર્ધારણ થઈ જવાથી આપની શક્તિનો એકેએક કણ તેને પૂર્ણ કરવા પાછળ લાગશે. પોતાની શક્તિનું અનુમાન પણ આપને ત્યારે જ થશે. જેમ કે સૂર્યનાં કિરણોમાં આમ તો સાધારણ ગરમી હોય છે, પરંતુ જ્યારે ઘણાં બધાં કિરણોને બિલોરી કાચ વડે એક કેન્દ્રબિંદુ પર ભેગાં કરવામાં આવે છે ત્યારે તેમાં ભસ્મ કરી નાખવાની મજબૂત શક્તિ આવી જાય છે. તમે નિર્બળતાનો અનુભવ એટલા માટે કરો છો કે આપની શક્તિઓ વિખરાયેલી રહે છે. માટે જ આપના જીવનનું લક્ષ્ય નિર્ધારિત કરો અને પછી તમારા એ જ લક્ષ્યને પૂર્ણ કરવા માટે જ સતત ચિંતન કરતાં, પ્રામાણિકતા સાથે પ્રચંડ પુરુષાર્થ કરો. આ રીતે આગળ વધશો તો તમારી પ્રગતિ થશે અને લક્ષ્ય પણ પૂર્ણ થશે.